Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 6. mája 2008

Materiál číslo: 170/2008

K bodu:  Návrh na úpravu rozpočtu Mestskej časti Bratislava – Petržalka na rok 2008

Predkladá:					Návrh uznesenia:

Marián Miškanin	Miestne zastupiteľstvo mestskej časti Bratislava- 
prednosta					Petržalka
					            
						s ch v a ľ u j e  

Prerokované:	úpravu  rozpočtu   Mestskej     časti    Bratislava - 
                                                                       Petržalka na rok 2008  zvýšením bežných príjmov a výdavkov vo výške 1 023 tis. Sk
v miestnej rade			 
dňa 22.04.2008                                                                       

						
Spracoval:
Julián Lukáček
vedúci finančného oddelenia

Dôvodová správa

Dňa 7.12.2005 bola podpísaná zmluva č. 08-118-2005 o prenájme objektu LUDUS na Tupolevovej ul. 7/a, medzi Mestskou časťou Bratislava-Petržalka a Galériou výtvarného umenia Heffner, spol. s r.o.. Nájomná zmluva bola uzatvorená na dobu určitú s tým, že platby nájomného pre mestskú časť budú uhrádzané až po ukončení rekonštrukcie objektu a začatí prevádzky. Na základe zisteného skutkového stavu a priebehu vykonávania rekonštrukčných prác na uvedenom bolo osobnou obhliadkou zistené, že rekonštrukčné práce sa nevykonávajú a objekt a jeho okolie sú neudržiavané a začínajú sa tam zhromažďovať rôzni bezdomovci.  
Na základe uvedených skutočností sa uskutočnilo spoločné rokovanie starostu a p. Heffnera, kde sa zmluvné strany dohodli, že ukončia nájomnú zmluvu obojstrannou dohodou pri splnení čl. 5 ods. 2, písm 1a) „V prípade ukončenia nájmu pred uplynutím dohodnutej doby nájmu zo strany prenajímateľa a za podmienok, že nájomca investoval finančné prostriedky pri stavebných úpravách a opravách do predmetu nájmu, sa prenajímateľ zaväzuje, že preukázané finančné náklady uhradí v plnej výške nájomcovi do 30 dní od ukončenia nájmu“.
V zmysle uvedenej dohody prebehli v mesiaci január a február 2008 rokovania prednostu miestneho úradu s p. Heffnerom, na základe ktorých predložil p. Heffner doklady preukazujúce jeho investície do uvedeného objektu a bola vykonaná osobná obhliadka objektu. Po vykonaní obhliadky objektu bolo konštatované, že zo strany nájomcu boli preinvestované finančné prostriedky, výšku ktorých nájomca dokladoval dňa 5.2.2008.  Celková výška preinvestovaných finančných prostriedkov bola v odovzdaných materiáloch  p. Heffnerom vyčíslená vo výške 1 404 526,50 Sk. Po preskúmaní predložených faktúr a pokladničných dokladov odbornými útvarmi miestneho úradu, oddelením nakladania s majetkom a finančným oddelením, bolo konštatované, že niektoré položky uplatňované zo strany nájomcu nie sú finančnými prostriedkami investovanými do objektu, ale sa jedná o bežné prevádzkové náklady ako napr. vodné a stočné, elektrina a pod. 
Na základe uvedených skutočností bola celková výška preukázaných investícií vzájomne odsúhlasená vo výške 1 022 996,- Sk a táto čiastka je aj uvedená v podpísanej Dohode o ukončení nájmu, ktorá je v prílohe tohto materiálu.
Pri tvorbe a schvaľovaní rozpočtu mestskej časti Bratislava-Petržalka na rok 2008 nebola táto výška odplaty známa a nie je zahrnutá vo schválených výdavkoch. Na základe priaznivého vývoja plnenia dane z príjmov fyzických osôb navrhujeme tento výdavok riešiť navýšením príjmov za uvedenú daň.

     

Dohoda o ukončení nájmu

Zmluvné strany:

Mestská časť Bratislava – Petržalka
Kutlíkova 17, 852 12 Bratislava
Zastúpená : Milanom Ftáčnikom – starostom
IČO: 603 201
Bankové spojenie: DEXIA banka Slovensko, a.s., č. ú.18005999001/5600
ďalej ako prenajímateľ

a

Galéria výtvarného umenia Heffner, spol. s r.o.
Záhradnícka 45, 821 08 Bratislava 2
Zastúpená: Františkom Heffnerom – konateľom
IČO: 35686618
DIČ: 2020249572
Bankové spojenie: Poštová banka, č. ú. 146 558 64/6500
Spoločnosť zapísaná v obchod. reg. OS Bratislava I., odd. Sro, vl. č. 10657/B
ďalej ako nájomca

                                                              Čl. I

Prenajímateľ a nájomca uzatvárajú túto dohodu, ktorej predmetom je ukončenie nájomného vzťahu vyplývajúceho z uzavretej Nájomnej zmluvy, č. 08-118-2005, zo dňa 07.12.2005, ktorej predmetom nájmu bol objekt kultúrno-osvetového zariadenia na Tupolevovej ul. 7/a, zapísaného na LV č.2159, parc.č. 3264/3, súp. č.3291, k.ú. Petržalka.

                                                             Čl. II

Prenajímateľ a nájomca sa v zmysle Čl. I tejto dohody  dohodli, že nájomný pomer  medzi zmluvnými stranami končí dňom 3. apríla 2008. Po odovzdaní vecí uvedených v článku III. V bode 1,2, bude predmetný objekt k dispozícii prenajímateľovi na užívanie. 

                                                             Čl. III

1. Na základe ustanovenia Čl. 5, bod 2.1. pís. a, vyššie uvedenej nájomnej zmluvy sa zmluvné strany dohodli, že prenajímateľ uhradí nájomcovi preukázané finančné náklady, ktoré nájomca investoval do opráv v  prenajatých nebytových priestorov v sume 1 022 996,20 Sk bez DPH , po zaokrúhlení 1 022 996,00 Sk bez DPH.
Doklady o preukázaní investovaných finančných prostriedkov budú prílohou č.1 tejto dohody a zároveň jej súčasťou.

2. Nájomca odovzdá prenajímateľovi – kompletnú projektovú dokumentáciu (stavebné   
                                                              povolenie, stavebná dokumentácia, projekt       
                                                              projektanta Ing. arch. Miroslava Frecera  ),           
                                                            - konvektory V53 - ohrievače v počte 30 ks v sume 
                                                              20 454,- Sk,
                                                            - znalecký posudok  č. 66/2007 na vykonané práce.
      
                                                            Čl. IV

Zmluvné strany  vyhlasujú, že porozumeli obsahu tejto dohody v celom rozsahu, neuzatvárajú dohodu v tiesni a na znak súhlasu ju potvrdzujú svojimi podpismi.

            
                                                            Čl. V

Táto dohoda je vyhotovená v 5 rovnopisoch s platnosťou originálu, z ktorých 3 vyhotovenia obdrží prenajímateľ a 2 vyhotovenia nájomca.

V Bratislave dňa   2. apríla 2008

                                                    

          Prenajímateľ:                                                                    Nájomca